27. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Δ. 60435 της 20 Φεβρ./11 Μαρτ.  1970 (ΦΕΚ Β΄ 171) Περί ρυθμίσεως αμοιβής Ελληνικής Εταιρείας Υδάτων επί των δαπάναις τρίτων εκτελουμένων εργασιών, δια την επέκτασιν του δικτύου κ.λ.π. Έχοντες υπ’ όψιν: α)Την δια του Νόμ. 3316/1925 κυρωθείσαν σύμβασιν δια την ύδρευσιν Αθηνών – Πειραιώς - Περιχώρων. β)Την παρ. 3 του άρθρ. 11 του αυτού ως άνω Νόμου. γ)Την παρ. 4 του άρθρ. 9 του Α.Ν. 1380/1938. δ)Το υπ’ αριθ. Δ. 386/21.1.69 έγγραφον της Εταιρείας Υδάτων. ε)Την υπ’ αριθ. 145/7.3.69 απόφασιν της Επιτροπής Συντονισμού Οικονομικής Πολιτικής. ς)Το άρθρ. 3 του υπ’ αριθ. 434:1970 Ν.Δ/τος, αποφασίζομεν: 1)Καθορίζομεν όπως το κέρδος εκ των, δαπάναις τρίτων, εργασιών Νέων παροχετεύσεων, οριζόμενον εις ποσοστόν 10% δια της παρ. 3 του άρθρ. 11 του Νόμ. 3316/1925 και της παρ. 1 του άρθρ. 2 της υπ’ αριθ. 36303/24.6.1927 αποφάσεως του Υπουργού Συγκοινωνίας, φέρεται ως και μέχρι τούδε εις πίστωσιν των εσόδων εκμεταλλεύσεως της υδρεύσεως Πρωτευούσης. 2)Εγκρίνομεν όπως από 1.1.69 το κέρδος εκ πάσης άλλης εργασίας, εκτελουμένης δια λογαριασμόν και δαπάναις τρίτων, εκτός των εργασιών δια Νέας παροχετεύσεις (ως ανωτέρω παρ. 1), καθορισθή εις ποσοστόν 10%, περιερχόμενον κατά τα 6/10 αυτού εις τα έσοδα εκμεταλλεύσεως της υδρεύσεως, κατά τα έτερα δε 4/10 εις τους μετόχους της Εταιρείας, ουδεμιάς ετέρας διανομής των κατά το παρελθόν, ήτοι προ της 1.1.69, πραγματοποιηθέντων κερδών, εξ οιασδήποτε αιτίας επιβαλλομένης. Η παρούσα, ως και το έγγραφον αποδοχής των ανωτέρω υπό της Εταιρείας Υδάτων, δημοσιευθήτωσαν εις την Εφημερίδα της Κυβερνήσεως. 